16.05.18

לכבוד

\_\_\_\_\_\_\_\_\_\_\_\_\_\_\_\_\_\_

הנדון: **תשובות לשאלות הבהרה למכרז מסגרת (מתוקן) פומבי מס' 176/09/17 למתן שירותי דפוס אופסט**

 **עבור לשכת הפרסום הממשלתית**

| **סעיף/ נספח במכרז** | **שאלה:** | **תשובה:** |
| --- | --- | --- |
| סעיף 2ט' למכרז |  אנא הבהרתכם באחריות מי להעביר את העתקי השמש למשרד לפ"מ? | **סעיף 2ט' למכרז קובע כי: "השירותים שיינתנו ע"י ספק המסגרת בשלבי קדם הדפוס כמפורט לעיל, לרבות ביצוע קבלה ומסירה כאמור (אשר כוללים פריקה והעמסה של החומרים), הינם חלק בלתי נפרד ממתן השירותים ויהיו על חשבון ספק המסגרת. למען הסר ספק, לא תידרש ולא תינתן כל תמורה נוספת בעבור שירותים אלו".****הווה אומר כי באחריות בית הדפוס המבצע ועל חשבונו לשלוח את העתקי השמש למשרדי לפ"מ בתל אביב לאישור טרם הדפסה.**  |
| במידה וישנם תיקונים להעתקי השמש האם צריך לשלוח אותם שוב למשרד לפ"מ לאישור? ותוך כמה זמן? | **כאמור בסעיף 2ט' למכרז, כל שלבי קדם הדפוס, הינם באחריות ספק המסגרת ועל חשבונו.****כך, גם תיקונים בהעתקי השמש, ככל שיהיו, מהווים חלק בלתי נפרד ממתן השירותים בשלבי קדם הדפוס ויהיו על חשבון ספק ובאחריותו.****לוחות הזמנים לקבלת התיקונים ייקבעו בתיאום עם נציג לפ"מ ויישלחו לאישור לפ"מ מוקדם ככל הניתן.**  |
| סעיף 2יז'למכרז | האם צריך להוציא אייריס לכל עבודה? | **תדפיסי אייריס יידרשו רק במידה והדבר צוין במפורש במסגרת הפנייה הפרטנית לספקי המסגרת.****התייחסות להליך הפנייה הפרטנית ותנאיה ניתן למצוא בסעיף 10 למכרז.**  |
| סעיף יט'למכרז | תוך כמה זמן צריך להעביר את העתקי השמש המודפסים למשרד לפ"מ בתל אביב? | **בהתאם לסעיף 2יט' למכרז, ספק המסגרת יידרש לספק את שירותי הדפוס בהקדם האפשרי, ובהתאם ללוח זמנים אשר יקבע במסגרת הפנייה הפרטנית.**  |
| סעיף 5ו' למכרז; סעיף 11 למכרז | האם הערבות אמורה להיות צמודה? אחד מתנאי הסף הקבועים בסעיף 5ה למכרז קובע: "המציע הגיש ערבות מכרז צמודה למדד המחירים הכללי לצרכן, אשר אינה מוגבלת בכל תנאי ו/או סייג, בסך 50,000 (חמישים אלף) ₪ בתוקף עד ליום 07.08.2018, כמפורט בסעיף 5(ו) למכרז".אני מבינה שיש לתת 2 ערבויות סה"כ כל אחתמהן 50,000,000 ₪. | **בהתאם לסעיף 5ו' למכרז הדן בנושא ערבות המכרז, על מציע לצרף להצעתו -** **"ערבות אוטונומית מקורית (להלן: "ערבות מכרז") צמודה למדד המחירים הכללי לצרכן, אשר אינה מוגבלת בכל תנאי ו/או סייג בסך 50,000 (חמישים אלף) ₪ בתוקף עד ליום 07/08/18".****נוסח ערבות המכרז הינו עפ"י נספח ג'1 למכרז.****מציע אשר ייבחר כזוכה במכרז ויחתום על הסכם מסגרת, יחליף את ערבות המכרז בערבות מסגרת בנוסח הקבוע בנספח ג'2 למכרז, כאמור בסעיף 11 למכרז.****הווה אומר, כי בשלב הגשת ההצעה למכרז על המציע לצרף ערבות מכרז בלבד ע"ס 50,000 ₪ (חמישים אלף ₪) בנוסח הקבוע בנספח ג'1 למכרז.** |
| נספח ב' למכרז, טופס הצעת המחיר | בסעיפים בהם לא צוין קובץ סגור – האם המשמעות היא שהגרפיקה באחריות בית הדפוס? | **המכרז אינו כולל עבודות בתחום הגרפיקה, העריכה והעיצוב, כאמור בסעיף 1ד' למכרז.****כל עבודות הגרפיקה הנדרשות להדפסה וכפי שיפורטו בפנייה הפרטנית, יסופקו על ידי לפ"מ לספק המסגרת בקובץ סגור.**  |
| נספח ב' למכרז – טופס הצעת מחירסעיפים:8,6,13 | מה סוג הקיפול? | **בסעיפים 6, 8, ו-13 יש לתמחר:****נייר 135 גר', 170 גרם, קיפול רגיל.** |
| נספח ב' למכרז – טופס הצעת מחיר סעיף 14  | בסעיף מס' 14 בטופס הצעת המחיר ישנו מפרט עבור הדפסת פולדרים.ברצוני לדעת האם שני הכיסים הם כיסים שטוחים או עם גובה מסוים. | **סעיף 14 לטופס הצעת המחיר מתייחס לכיסים ללא שדרה, קרי, כיסים שטוחים.****מובהר, כי ככל ותיאור הפריט בטופס הצעת המחיר אינו מציין אחרת, הכוונה היא לכיסים שטוחים.** |
| נספח ב' למכרז – טופס הצעת מחיר סעיף 15 | האם מדובר ב 180 עמודים דו צדדי או ב 90 דף צד 1? | **סעיף 15 עניינו בהצעת מחיר ל-90 דפי פנים, קרי, 180 עמודים.** |
| האם כל העמודים זהים או שיש שוני בין כל עמוד? | **בפריט זה נדרשת הדפסת פנים 2 צבעים דו-צדדית אחידה ואין שוני בין כל עמודי הפנים.** |
| האם הלמינציה היא רק בצד החיצוני של העטיפה דהיינו בחזית ובגב או בנוסף גם בצדדים הפנימיים של החזית והגב? | **הדרישה הינה ללמינציה מבריקה דו צדדית בכריכה (חזית וגב למינציה דו-צדדית).** |
| האם שני הצבעים בפנים הם פנטון או פרוצס? | **הדרישה מתייחסת לשני צבעי פנטון או שני צבעי פרוצס.**  |

בברכה,

ועדת המכרזים